## ΠΑΡΑΡΤΗΜΑ ΙΙ – Ειδική Συγγραφή Υποχρεώσεων

Ο Ανάδοχος θα πρέπει:

1. Να διαθέτει και να χρησιμοποιεί το συνεργείο του μέσα ατομικής προστασίας (ΜΑΠ).
2. Να διαθέτει όλο τον απαιτούμενο για την εγκατάσταση των προθηκών και των εκθεσιακών κατασκευών εξοπλισμό και εργαλεία.
3. Να διατηρεί τον πιο πάνω εξοπλισμό καθαρό και σε καλή κατάσταση και να αποκαθιστά τυχόν ελλείψεις του χωρίς καθυστέρηση.
4. Να συμμορφώνεται με τις εντολές των επιβλεπόντων.
5. Να συντονίζει τις εργασίες του μαζί με τα άλλα συνεργεία των οποίων οι εργασίες θα πρέπει να προηγηθούν ή να ακολουθήσουν, ώστε να μην παρουσιασθούν εμπόδια, καθυστερήσεις και κακοτεχνίες στην διαδοχή των εργασιών και της εγκατάστασης των προθηκών και των λοιπών εκθεσιακών κατασκευών.
6. Να αντικαθιστά με δική του δαπάνη οποιαδήποτε εργασία ή υλικό, που μπορεί να οφείλεται στην κακή εφαρμογή εγκατάστασης των προθηκών.
7. Στην περίπτωση που η κακοτεχνία μπορεί να αποκατασταθεί και αφού συμφωνήσει η Υπηρεσία με αυτό, ο Ανάδοχος μπορεί να προβεί σε αυτές τις ενέργειες εφόσον αυτές δεν αποβαίνουν σε βάρος της αισθητικής εμφάνισης ή της αντοχής και οπωσδήποτε χωρίς να τροποποιείται η λειτουργία της κατασκευής.
8. Ιδιαίτερη προσοχή πρέπει να δοθεί από τον Ανάδοχο ώστε να μην προκληθεί κατά την διάρκεια των εργασιών τοποθέτησης και εγκατάστασης οποιαδήποτε βλάβη στις τοιχοποιίες ή σε άλλο στοιχείο του Μουσείου και κατά τη διάρκεια των φορτοεκφορτώσεων των προθηκών. Στην περίπτωση που προκληθούν βλάβες κατά την διάρκεια των εργασιών εγκατάστασης ή κατά τη διάρκεια των φορτοεκφορτώσεων προμηθειών υπό ευθύνη του Αναδόχου η οικονομική ευθύνη αποκατάστασής τους βαρύνει αποκλειστικά τον Ανάδοχο.
9. Ο ανάδοχος οφείλει μετά το πέρας των εργασιών εγκατάστασης να αφήσει το εργοτάξιο καθαρό και τακτοποιημένο και να απομακρύνει με δική του ευθύνη υλικά που αφορούν σε συσκευασίες ή σε εργασίες τοποθέτησης και εγκατάστασης των προθηκών.
10. Για όλες τις απαιτούμενες εργασίες τοποθέτησης και εγκατάστασης των προθηκών πρέπει να τηρούνται όλες οι προδιαγραφές που αναφέρονται στο **Παράρτημα I** της παρούσας διακήρυξης.